Andrea Camilleri - Wikipedia

# Andrea Camilleri

### Di Wikipedia, l'enciclopedìa lìbbira.

Andrea Camilleri - (Portu Empedocli (AG), 1925 - viventi) - Scritturi sicilianu, reggista, auturi tiatrali e televisivu, ha scrittu saggi supra lu spittàculu.

Andrea Camilleri

## [cancia] Biografia

Camilleri nascìu a Portu Empedocli, la futura Vigàta dî sò romanzi, lu 6 di sittemmiru dû 1925, figghiu ùnicu di Carmilina Fragapane e di Giuseppi Camilleri, ispitturi dî compagnii portuali. Camadora vivi a Roma.
Dû 1939 ô 1943, doppu na curta spirienza 'n collegiu (si fici espelliri lanciannu ova contru un crucifissu), studia ô liceu clàssicu Empèdocli di Girgenti unni uttinni, nnû 1943, la maturità senza fari esami, pirchì lu prèsidi dicisi ca valìa sulu lu scrutiniu a causa di l'imminenti sbarcu dî Miricani 'n Sicilia.

Nnû 1944 si scrivi â facultà di Lèttiri, e accummincia a pubbricari cunti e puisî. Ntô stissu tempu si scrissi ô Partitu Cumunista.
Dû 1948 ô 1950 studia reggìa all'Accademia di Arti drammàtica Silvio d'Amico e accummincia a travagghiari comu reggista e sciniggiaturi, vincennu macari lu Premio St Vincent pî cunti e li puisî.
Nnû 1954 partìcipa cu successu a n cuncursu pi funzionariu RAI, ma nun veni pigghiatu pirchì cumunista. Trasi ntâ RAI quacchi annu cchiù tardu.
Nnû 1957 si marita cu Rosetta Dello Siesto ca cci duna tri figghi fimmini e... quattru niputi.
Ntô 1958 è lu primu a purtari in Italia lu tiatru di l'assurdu di Beckett ccu "Finale di partita" ô tiatru dî Satiri di Roma e poi 'n televisioni ccu Adolfo Celi e Renato Rascel. Accumincia a nsignari ô Centru Sperimentali di Cinematografia di Roma.
Nnû 1959, ntra li produzzioni RAI ca tratta, havi successu na serî supra lu tinenti Sheridan ccu Ubaldo Lay, cchiù tardu poi cû "Cummissariu Maigret". Cu Gino Cervi, e ccu diversi misi 'n scena òpiri tiatrali, sempri c'un occhiu di riguardu a Pirandellu.
Nnû 1977 otteni la càttidra di reggìa all'Accademia di Arti Drammàtica. La manteni pi vint'anni.
Nnû 1978 esordisci nnâ narrativa ccu "Il corso delle cose", scrittu 10 anni prima e pubblicatu di n'edituri a pagamentu ccu l'impegnu di citari l'edituri stissu nnê tituli dû sceneggiatu TV trattu dû libbru, "La mano sugli occhi": è n'insuccessu, lu libbru nun veni nutatu praticamenti di nuddu. Dui anni doppu, nnû 1980, pùbbrica cu Garzanti "Un filo di fumo", primu di na seri di romanzi ambientati a Vigata, un paisi immagginariu a cavaddu tra la fini di l'''800 e l'inizziu dû '900.
Nnû 1992 ripîgghia a scrìviri doppu 12 anni di pausa e pùbblica "La stagione della caccia" cu Sellerio: Camilleri diventa n'auturi di successu granni e li sò libbra, ristampati, vìnninu mmidiatamenti 60 mila copi.
Nnû 1994 nesci "La forma dell'acqua", primu giallu cû cummissariu Montalbanu, e arriva lu successu: Camilleri havi 69 anni.
Dû 1995 ô 2003 lu finòminu Camilleri addiventa granni. Tìtuli comu "Il birraio di Preston" (1995), "La concessione del telefono" e "La mossa del cavallo" (1999) si vìnninu boni, mentri la serî televisiva supra Montalbanu nni fa cchiù n'auturi cult.
È dû 2004 l'urtimu dî so' libbra "La pazienza del ragno" pubblicatu di Sellerio. Nzinu a oggi Camilleri ha vinnutu 10 miliuna di copî nta tuttu lu munnu.

I libbra di Camilleri, traduciuti nta li lingui cchiù mpurtanti, hannu cuntribbuiutu a fari canùsciri la lingua e la cultura siciliana, sempri prisenti nnê so' storî, fora dî schemi ntê quali la littiratura clàssica avìa riligatu la Sicilia.

## [cancia] Bibbliografia

Annu | Titulu | Casa Editrici e/o Cullana
1978 | Il corso delle cose | Lalli
1980 | Un filo di fumo | Garzanti
1984 | La strage dimenticata | Sellerio "Quaderni della Biblioteca siciliana di storia e letteratura"
1992 | La stagione della caccia | Sellerio "Quaderni della Biblioteca siciliana di storia e letteratura"
1993 | La bolla di componenda | Sellerio "Quaderni della Biblioteca siciliana di storia e letteratura"
1994 | La forma dell'acqua | Sellerio "La Memoria"
1995 | Il gioco della mosca | Sellerio "Il divano"
1995 | Il birraio di Preston | Sellerio "La Memoria"
1996 | Il cane di terracotta | Sellerio "La Memoria"
1996 | Il ladro di merendine | Sellerio "La Memoria"
1997 | La voce del violino | Sellerio "La Memoria"
1998 | La concessione del telefono | Sellerio "La Memoria"
1998 | Un mese con Montalbano | Mondadori "Omnibus"
1999 | La mossa del cavallo | Rizzoli "La Scala"
1999 | Gli arancini di Montalbano | Mondadori "Scrittori italiani e stranieri"
2000 | La gita a Tindari | Sellerio "La Memoria"
2000 | La scomparsa di Patò | Mondadori "Scrittori italiani e stranieri"
2000 | Biografia del figlio cambiato | Rizzoli "La Scala"
2000 | Favole del tramonto | Edizioni dell'Altana "I quaderni"
2001 | Racconti quotidiani | Libreria dell'Orso "Storia e letteratura"
2001 | Gocce di Sicilia | Edizioni dell'Altana
2001 | L'odore della notte | Sellerio "La Memoria"
2001 | Il re di Girgenti | Sellerio "La Memoria"
2001 | Le parole raccontate. Piccolo dizionario dei termini teatrali | Rizzoli "Piccola Biblioteca La Scala"
2002 | La paura di Montalbano | Mondadori "Scrittori italiani e stranieri"
2002 | Storie di Montalbano | Mondadori "I Meridiani"
2002 | L'ombrello di Noè. Memorie e conversazioni sul teatro | Rizzoli "Piccola Biblioteca La Scala"
2002 | Le inchieste del Commissario Collura | Libreria dell'Orso "Storia e letteratura"
2003 | Il giro di boa | Sellerio "La Memoria"
2003 | La presa di Macallè | Sellerio "La Memoria"
2003 | Teatro | Arnaldo Lombardi "Gioielli discreti"
2004 | La prima indagine di Montalbano | Mondadori "Scrittori italiani e stranieri"
2004 | La pazienza del ragno | Sellerio "La Memoria"
2005 | Privo di Titolo | Sellerio "La Memoria"
2005 | La luna di carta | Sellerio "La Memoria"
2005 | Il Medaglione | Mondadori "Piccola Biblioteca Oscar"

## [cancia] Ppi sapìrinni chiossai

- Camilleri Fans Club
- Andrea Camilleri by Mondadori

Estrattu di "http://scn.wikipedia.org../../../a/n/d/Andrea_Camilleri_c60f.html"

Catigurìi: Littirati siciliani | Biografìi

##### Views

- artìculu
- discussioni
- Virsioni currenti

##### Attrova

##### Àutri lingui

- Català
- Deutsch
- English
- Español
- Français
- Italiano
- Polski
- Svenska
- Türkçe